ওসামা বিন লাদেনকে নিয়ে বিস্ফোরক দাবি প্রাক্তন CIA অফিসারের

ওয়েব ডেস্ক: বিশ্বের ইতিহাসে এক কালো অধ্যায়ের নাম ওসামা বিন লাদেন (Osama Bin Laden)। একটা সময় আল-কায়দা (Al Qaeda) গোষ্ঠীর প্রধান এই জঙ্গির সন্ধানে তৎপর হয়ে উঠেছিল একাধিক দেশের পুলিশ। বিশেষ করে আমেরিকা (USA) তাকে খুঁজছিল কারণ সে ছিল ৯/১১ হামলার মূলচক্রী। শেষমেশ লাদেনকে খুঁজে হত্যা করে মার্কিন বাহিনী। সেই ঘটনার পর কেটে গিয়েছে দেড় দশক। কিন্তু আজ এতদিন পর ফের চর্চায় লাদেন। কেন? কারণ, এবার এই কুখ্যাত জঙ্গিকে নিয়ে বিস্ফোরক দাবি করলেন এক প্রাক্তন সিআইএ অফিসার (Ex CIA Officer)।

সম্প্রতি এক সাক্ষাৎকারে প্রাক্তন সিআইএ অফিসার জন কিরিয়াকউ দাবি করেন, মার্কিন সেনার চোখে ধুলো দিয়ে মহিলার ছদ্মবেশে পালিয়েছিলেন লাদেন। তাঁর দাবি, ২০০১ সালের সেপ্টেম্বর হামলার পর সিআইএ-র সন্ত্রাসবিরোধী অভিযানের অন্যতম প্রধান দায়িত্বপ্রাপ্ত কর্মকর্তা থাকাকালীন তাঁর কাছে খবর আসে যে, লাদেন ও আল-কায়দার শীর্ষ নেতারা আফগানিস্তানের তোরা বোরা গুহা অঞ্চলে লুকিয়ে পড়েছে। তাঁর দাবি, মার্কিন সেনা সেখানে অভিযান চালালেও শেষ পর্যন্ত লাদেনকে ধরা সম্ভব হয়নি।

আরও পড়ুন: শুকিয়ে যাবে পাকিস্তান? ভারতের পর জল দেবে না আফগানিস্তানও

জনের বক্তব্য অনুযায়ী, “পরিস্থিতি বুঝতে আমরা তোরা বোরা অভিযানের আগে প্রায় এক মাস সময় নিয়েছিলাম। এরপর দক্ষিণ ও পূর্ব আফগানিস্তানের পাস্তো এলাকায় হামলা চালানো হয়। আমরা নিশ্চিত ছিলাম লাদেন সেখানেই লুকিয়ে আছে। কিন্তু পরে জানা যায়, আমাদের দলের অনুবাদক আসলে আল কায়দার লোক ছিল। আমরা লাদেনকে আত্মসমর্পণের আহ্বান জানালে সে অনুবাদ করে জানায়—‘সন্ধে পর্যন্ত অপেক্ষা করুন।’ আমরা মহিলাদের ও শিশুদের বেরিয়ে যেতে দিই, কিন্তু সন্ধ্যার পর দেখি পুরো গুহা ফাঁকা। তখনই বুঝতে পারি, লাদেন মহিলার ছদ্মবেশে পালিয়ে গেছে।”

কিরিয়াকউর দাবি, সেই সময় লাদেন একটি ট্রাকের পেছনে লুকিয়ে আফগানিস্তান থেকে পাকিস্তানে পালিয়ে যায়। পরবর্তীতে মার্কিন সেনা তাকে পাকিস্তানের অ্যাবোটাবাদে খুঁজে বের করে এবং ২০১১ সালের ২ মে অভিযান চালিয়ে হত্যা করে।

দেখুন আরও খবর: